kardosdrur/scandi-wiki huggingface dataset:
Salomon Soldin

Salomon Soldin (født 15. marts 1774 i København, død 27. november 1837 sammesteds) var en dansk boghandler, forlægger, redaktør, forfatter, avisudgiver og legatstifter (Soldins Stiftelse).

Født i en jødisk familie i København, hvortil faderen Israel Isak Soldin, købmand, og moderen Malka (født Isserl) var indvandret fra det højtyske område. 

Han var i nogle år partner i den boghandel som hans ældre bror, Abraham Soldin havde. Ud over Abraham havde Salomon 3 andre brødre og 4 søstre.

I 1808 overtog han udgivelsen af det af Johan Werfel grundlagte blad Nyeste Skilderie af Kjøbenhavn. Soldin bidrog selv med en stor del af indholdet, og det blev snart et af tidens førende blade. Samtidens store personligheder såsom Rasmus Nyerup, Knud Lyne Rahbek, Christian Molbech og N.F.S. Grundtvig skrev i bladet.

Soldin skrev bøgerne Napoleon Buonopartes Regjeringshistorie (1815) , Exempelsamling til Veiledning for Enhver, der vil øve sig i dansk prosaisk Stiil (1816) og oversatte bogen J.J. Rousseau om Oprindelsen til Uligheden blandt Menneskene og dens Grundstøtter, et kronet Priisskrift (1800).

Desuden skrev og udgav han 1818-1819 bladet Humoristen.

Han var gift med Hanne Ruben (død i København 15. november 1850).

Soldin er begravet på Mosaisk Nordre Begravelsesplads.

Henvisninger

Kilde 
 Thomas Hansen Erslew, ''Almindeligt Forfatterlexicon for Kongeriget Danmark med tilhørende Bilande fra 1814, 3. bind, Forlagsforeningens Forlag, København, 1853, s. 194-195.

Faglitterære forfattere fra Danmark
Boghandlere fra Danmark
Forlæggere fra Danmark
Chefredaktører fra Danmark
Personer fra København
Jøder fra Danmark
Dansksprogede forfattere fra Danmark
Salomon
Personer i Dansk Biografisk Leksikon
Filantroper fra Danmark
Legatstiftere fra Danmark
Lothario

Lothario er en person i skuespillet The Fair Penitent (1703), af Nicholas Rowe (på dansk hedder skuespillet Caliste). Lothario forfører og bedrager den kvindelige hovedrolle. Sprogligt bruges begrebet lothario om en køn, forførende mand.  

Lothario er en adelsmand, som ofte er indviklet i kærlighedsaffærer og derfor må han på et tidspunkt duellere med en vred, jaloux ægtemand. 
 
I Den uforskammede nysgerrighed, en af historierne i Don Quixote (ca. 1605), af Miguel de Cervantes, presser en mand ved navn Anselmo Lothario, hans trofaste ven, til at afprøve sin kone Camilas dyd. Selv om Lothario prøver at tale Anselmo fra at afprøve sin kones troskab, insisterer han, og Lothario ender med at blive forelsket i Camila. 
 
Lothario var øgenavnet som blev givet til brigadegeneral Lewis Addison Armistead, fra Amerikas Konfødererede Stater, (som ikke var nogen Lothario).

Se også
 Casanova
 Don Juan

Fiktive personer
Arnold Busck (virksomhed)

Arnold Busck er en dansk boghandlerkæde under konkurs. Firmaet blev grundlagt af Arnold Busck i 1896 og blev aktieselskab i 1969. Virksomheden blev taget under konkursbehandling 27. april 2020.

Kæden er en kapitalkæde, som er blevet drevet af bl.a. fire generationer i Busck-familien.

I 1968 blev cand. jur. Allan Dittler ansat som edb-chef hos Arnold Busck. Hans gode administrative evner førte ham i 1973 til en direktørpost, og i årene herefter kom han til at stå for Buscks ekspansion med opkøb af boglader over hele landet. Han har været god til at finde de rigtige boglader og få dem indpasset i det særlige Busck-miljø. – Han har også engageret sig i branchens organisatoriske arbejde.

I januar 2002 gik Allan Dittler på pension efter 33 år i Arnold Buscks ledelse.

Kæden omfattede 29 butikker før konkurs. Mange Arnold Busck butikker er nu lukkede, mange er overtaget af Bog og Ide. Internethandlen er stadig i gang. I 2008 købte kæden sig større gennem et opkøb af B.O. Bøger. Arnold Busck A/S omsatte i regnskabsåret 2018/19 for 316 mio. kr. og beskæftigede 230 fuldtidsansatte medarbejdere.

Konkurs 
Den 27. april 2020 lukkede firmaet alle butikker og indgav konkursbegæring på grund af omsætningstab i forbindelse med samfundsnedlukningen under den verdensomspændende coronaviruspandemi. Virksomheden havde længe haft økonomiske problemer, som blandt andet skyldtes svære problemer ved implementering af et nyt IT-system samt en større vandskade i et filial.

I forbindelse med konkursen blev det eksisterende aktieselskab omdøbt til "Selskabet af 27.04.2020 A/S".

8. maj 2020 meddeltes det på arnoldbusck.dk at en række butikker er åbne igen.
Det omfatter i første omgang Købmagergade, Hellerup, Espergærde, Helsinge, Odense, Herning, Helsingør, Esbjerg, Haderslev, Holstebro, Køge, Randers og Svendborg, Aarhus og Aalborg City.

Butikker 
Pr.  havde kæden følgende butikker:

Ledelse 
Ledelsen har over årene udgjort følgende:

 1896-1901: Arnold Busck og J.L. Wisbech
 1901-1953: Arnold Busck
 1953-1985: Helge Arnold Busck
1973-2002: Allan Dittler
 1985-2007: Ole Arnold Busck
 2007-2010: Jørn Bach
 2010-: Helle Busck Fensvig

Referencer

Eksterne henvisninger 

 

Danske virksomheder etableret i 1896
Ophørt i 2020
Boghandlerkæder i Danmark
Indre By (København)
Virksomheder i København
Bog & idé

Bog & idé er med sine flere end 100 butikker og en årlig omsætning på 1.300 mio. kr. Danmarks største boghandlerkæde. Indeks Retail er hovedkontor for de tre frivillige kæder Bog & idé, BOGhandleren og Legekæden.

Butikkerne er kendt for at have et stort udvalg af bøger, papirvarer og kontorartikler  m.v.

Bog & idé blev dannet i 1988. I 1998 deltes Bog & idé i de to selvstændige kæder: Bog & idé samt Bøger og Papir. I 2005 blev de to kæder fusioneret under hovedkontoret Indeks Retail.

I 2007 gik kæden sammen med G.E.C. Gads boglader, der siden har været Bog & idé-butikker. Senere i 2017 bliver Bøger og Papir en del af Bog & idé.

I 2012 udvidede Bog & idé forretningen med en webshop under det juridiske navn Indeks Retail Butik A/S.

Efter 2017 valgte mange butikker at forlade kæden eftersom man ikke ville underlægge sig de ny normer inden for Bog & idé. Især forhenværende butikker, tilhørende Bøger & papir, forlod kæden. Udviklingen fortsatte i 2018 og især 2019, hvor et betydeligt antal forlod kæden.  

Kæden ekspandere dog fortsat. Især i 2020, under Coronakrisen, vokser Bog & idé kraftigt, via opkøb af Arnold Busck konkursbo.

Butikker 
Pr. :

Eksterne henvisninger 
 Bog & idés hjemmeside

Etableret i 1988
Boghandlerkæder i Danmark
Denkendorf (Bayern)

Denkendorf er en kommune i Landkreis Eichstätt i Regierungsbezirk Oberbayern i den tyske delstat Bayern.

Geografi 

Kommunen ligger ca. 20 km nord for Ingolstadt i Naturpark Altmühltal.

Inddeling 
Til Denkendorf hører landsbyerne:
 Altenberg
 Bitz
 Dörndorf
 Gelbelsee
 Schönbrunn
 Zandt (Denkendorf)

Eksterne henvisninger 

 Besøg af Gorbatschow i Denkendorf
Dollnstein

Dollnstein er en købstad (markt) i Landkreis Eichstätt i Regierungsbezirk Oberbayern i den tyske delstat Bayern. Den ligger i Naturpark Altmühltal ved skæringspunktet mellem Altmühl- und Urdonaudalen.

Ud over hovedbyen er der følgende landsbyer og bebyggelser: Attenbrunner Mühle, Breitenfurt, Dollnstein, Hagenacker, Eberswang, Obereichstätt og Ried.
Skagen Naturhistoriske Museum

Skagen Naturhistorisk Museum er indrettet i den gamle Højen Station, der har været rammen om museets aktiviteter siden 1991.

Museet er privatejet og drives af biologerne Poul Lindhard Hansen og Sanne Christensen. Museets udstillinger er fortrinsvis bygget op, så de informerer om områdets natur, og sommeren igennem arrangeres naturvandringer.

Museet har et stort udvalg af naturalier og fossiler, bl.a. tænder og knogler af mammut og hulebjørn. Endvidere kan museet levere geologiske samlinger af danske sten og ledeblokke til undervisningsbrug samt præparater af forskellige invertebrater og vertebrater til dissektion.

Eksterne henvisninger 
 Skagen Naturhistoriske Museum

Naturhistoriske Museum
Museer etableret i 1991
Bornholms Kunstmuseum

Bornholms Kunstmuseum er et dansk kunstmuseum ved Helligdomsklipperne seks km nord for Gudhjem. Museet blev grundlagt i 1893 i Rønne som en del af Bornholms Museum. Siden 1993 har museet været selvstændigt i nyopførte bygninger.

Museet har en stor samling af bornholmsk kunst fra begyndelsen af 1800-tallet til i dag samt en stor samling kunsthåndværk som keramik og glas. Samlingen er koncentreret om kunst med relation til Bornholm og med særligt fokus på værker af Bornholmermalerne som Oluf Høst, Olaf Rude, Karl Isakson og Niels Lergaard.

Den 4.000 m² store museumsbygning, der blev indviet i 1993, er tegnet af arkitektfirmaet Fogh og Følner ApS, der også tegnede en udvidelse af museet, der blev indviet i 2003. Samlingen ejes og drives af Bornholms Museumsforening, mens bygningerne ejes af Bornholms Regionskommune. Museets drift sponsoreres af en række virksomheder; hovedsponsor var Danske Færger A/S mellem 2006 og 2010. Byggeriet af museet blev bl.a. støttet af en række fonde: Sparekassen Bornholms Fond, Fonden Realdania, A. P. Møller og hustru Chastine Mærsk Mckinney Møllers Fond til almene Formål, Augustinus Fonden, Frimodt-Heineke Fonden, Knud Højgaards Fond, NordeaDanmark Fonden, Tømmerhandler Johannes Foghs Fond og Aase og Ejnar Danielsens Fond.

Galleri

Referencer

Eksterne henvisninger 

 Bornholms Kunstmuseums hjemmeside
 Bornholms Kunstmuseum i Arkitekturbilleder.dk
 

Kunstmuseer i Danmark
Kunstmuseum
Museer etableret i 1893
Statsanerkendte museer i Danmark
Field goal (amerikansk fodbold)

Et field goal er, indenfor amerikansk fodbold, en scoring, hvor den ovale bold sparkes op mellem de i hver ende af banen placerede målstænger. 

Et field goal kan scores på to måder: Det kan udføres som et place kick, hvor det angribende holds place kicker efter en opsat situation sparker til bolden. Dette er den klart mest brugte måde. Den anden og langt mere sjældne version er et drop kick, hvor en angrebsspiller på holdet i åbent spil kan kaste bolden i jorden og derefte sparke den op mellem målstængerne. Begge varianter giver det scorende hold 3 point, hvorefter det andet hold får bolden.

Den danske place kicker Morten Andersen har scoret størstedelen af sine point i NFL på field goals.

Amerikansk fodbold
Placekicker

En Place kicker (ofte bare kaldet kicker) er, indenfor amerikansk fodbold, den spiller på holdet der som regel står for udførelse af holdets field goals, ekstrapoints og kick offs.

Placekickeren tilhører holdets såkaldte special team unit, der udover place kicker også består af punteren (den anden sparker på holdet), samt flere andre spillere der primært har deres funktion under de spil der involverer spark.

Placekickere er oftest blandt de mest scorende spillere på holdet, men er i den amerikanske NFL-liga alligevel ofte regnet som "outsidere" på holdene, og er trods deres vigtige rolle som regel blandt de lavest lønnede i spillertruppen.

Berømte placekickere 

  Morten Andersen
  Gary Anderson
  George Blanda
  Adam Vinatieri
  Jason Elam
  John Kasay
  Sebastian Janikowski

Positioner i amerikansk fodbold
Hell

Hell er centrum med jernbanestation i bygden Lånke i Stjørdal kommune i Trøndelag i Norge. Ved folke- og boligtællingen i 2001 havde Lånke 2.747 indbyggere, hvoraf 860 i Hell.

Navnet Hell kommer fra norrønt hellir, som betød "overhæng".

Fauna
Stor vandsalamander findes; den er på den nasjonale rødliste (i Norge).

Jernbanestation 

Hell Station på Nordlandsbanen er blevet lidt af en turistattraktion. På norsk betyder hell "held", men på engelsk er betydningen "helvede". 

Besøgende, ofte fra udlandet, kommer til denne station for at lade sig fotografere ved skiltet med stednavnet og ligeledes ved skiltet som bærer teksten Hell Gods expedition. Dette er den gamle norske stavemåde for "godsekspedition", som også har en speciel betydning på engelsk, nemlig "Guds ekspedition", og der sælges en million postkort i året med dette motiv. 
 
Prospektkort af stationen om vinteren sælger også godt, idet dette viser til det engelske ordsprog "when Hell freezes over" – "Når helvede fryser til" – dvs. "aldrig".

Kultur
Hvert år arrangeres Hell Blues Festival her, som fra og med 2006 hed Hell Music Festival.

Henvisninger

Eksterne henvisninger 
 
 Norsk hjemmeside med historiske billeder fra Hell
 Hell Music Festival 

Byer i Norge
Trøndelags geografi
Gentofte HF

Gentofte HF er et HF-gymnaium beliggende i Gentofte. Skolen udbyder primært den 2-årige hf-uddannelse, som er adgangsgivende til alle typer af videregående uddannelser, men tilbyder også gymnasial supplering og hf-enkeltfag.

Skolen har ca. 400 elever, som primært kommer fra Gentofte, Lyngby og København.

Historie 
Skolen blev grundlagt i 1882 som Frkn. Schou og Trolles Skole, og flyttede allerede i 1897 til Hellerupvej. I 1906 ændredes navnet til Hellerup højere Pigeskole. De første studenter dimitteredes fra skolen i 1918, og året efter overtoges skolen af staten, der omdøbte den til Hellerupgaard Gymnasium. Gentofte Statsskole blev skolens navn i 1926 efter endnu en flytning; denne gang til C.L. Ibsensvej. To år senere flyttede skolen til de nuværende bygninger på Dahlénsstræde. Københavns Amt overtog skolen i 1986 og omdøbte den til Gentofte Gymnasium. I 1988 nedlagdes gymnasieafdelingen, og siden har navnet været Gentofte HF. 

Siden 2007 har skolen været selvejende. Rektor er Henrik Cornelius.

Kendte studenter 

 1931: Ellen Larsen, cand.jur. og byretsdommer
 1936: Børge Fristrup, geograf og ekspeditionsdeltager
 1945: Flemming Woldbye, kemiker og rektor for Danmarks Tekniske Universitet
 1946: Ebbe Spang-Hanssen, professor
 1946: Nils Foss, direktør og civilingeniør
 1955: Mette Winge, forfatterinde, litteraturkritiker og dr.phil. og tidligere programchef i DR
 1960: Leo Bresson, rektor
 1970: Jan Norgaard, officer
 1970: Michael Ehrenreich, journalist og redaktør
 1976: Bo Lidegaard, historiker, dr.phil. og tidligere ansvarshavende chefredaktør for Politiken
 1977: Benedikte Hansen, skuespillerinde
 1981: Ulrik Haagerup, journalist og tidligere chef for DR Nyheder
 1985: Katrine Marie Guldager, forfatterinde
 1987: Thomas Vinterberg, filminstruktør og manuskriptforfatter

Eksterne henvisninger 
 Gentofte HF's hjemmeside

Gymnasier i Danmark
HF
Etableret i 1882
Stubberup (Lolland)

Stubberup er en lille landsby på det sydøstlige Lolland. Landsbyen ligger i Guldborgsund Kommune og tilhører Region Sjælland.

Historie

Navn 
Stubberups navn antages at være dannet af forleddet stub i betydningen "Et område med tilbageværende træstubbe efter en skovrydning" og efterleddet torp, der betegner en "udflytterbebyggelse", altså ”Udflytterstedet i området med træstubbe”. Forledet kan dog også være et sjældent mandsnavn Stubbi. Torpnavne stammer fra tiden omkring år 950 og nogle hundrede år frem, afhængigt af stedlige forhold.

Tidlig historie 

Stubberup omtales første gang i skriftlige kilder 1466, men er antagelig mere end 200 år ældre. 

Landsbyen ligger ganske tæt på Østersøen ved en vig lige øst for Nysted og kongeborgen Aalholm. Til tider var det farligt at bo for tæt på kysten, men til gengæld kunne man fra landsbyens strand drive fiskeri som en ekstra indtægtskilde ved siden af landbruget. 

Allerede 1699 omtales en skole i byen. I 1742 er der udnævnt en skoleholder. Også 1760 findes skole her. En første sogneskole lå på en markvej mellem Stubberup og Ålholm.

Nyere tid 
I nyere tid har havnen været brugt som udskibningshavn for roer til sukkerfabrikken i Nykøbing Falster, men nu benyttes den lille bådehavn mest af fritidssejlere.

Der blev etableret en skole på Stubberupvej nr. 9, emn den blev nedlagt 1963. Bygningen eksisterer stadig.
Der har været en brugs i byen, men den er nedlagt. Til gengæld blev der i 1970’erne bygget et feriecenter, som i 1979 blev overtaget af det schweiziske selskab Hapimag, der har 140.000 medlemmer og ca. 57 feriecentre i både Europa, Afrika og USA. 

Lige nord for landsbyen ligger en lille højmose (fredet 1938), Stubberup Mose, som dog er gået i kraftigt forfald på trods af fredningen. Der fører en gangsti frem til kanten af mosen fra Egholmvej.

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Herritslev sognekommune, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Døllefjelde-Musse-Herritslev Pastorat, Herritslev Sogn

Andre forhold 
Børnebogsforfatteren Robert Fisker skrev en serie bøger om drengen Mikkel Ravn, som boede i Stubberup, og som i det første bind måtte flygte ud på havet i en lille båd, hvor han overraskes af dårligt vejr. Han samles op af et større skib, der tager ham med til sildemarkedet i Skanør. Senere flakker han rundt i 1300-tallets Danmark og møder mange farer, bl.a Den sorte død, som han dog overlever.

Galleri

Eksterne henvisninger 

Spionageefterretninger i området 1941-1945 
Trap Danmark 
Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Punter

En punter er, indenfor amerikansk fodbold, den spiller på holdet der står for udførelse af holdets punts, sparkene der efter en mislykket angrebsserie leverer bolden tilbage til det modsatte hold.

Når et holds angreb ikke har formået at score et touchdown, og samtidig er for langt ude til at forsøge et field goal, sætter holdet punteren på banen. Hans opgave er at sparke bolden så langt ned af banen som muligt, for at give modstanderen den dårligst mulige udgangsposition forud for deres efterfølgende angrebsserie.

Punteren tilhører holdets såkaldte special team unit, der udover punter også består af placekickeren (den anden sparker på holdet), samt flere andre spillere der primært har deres funktion under de spil der involverer spark.

Berømte puntere 

  Matt Turk 
  Jeff Feagles
  Sean Landeta

Positioner i amerikansk fodbold
Sadolin Farveland

Sadolin Farveland er en dansk butikskæde af farvehandlere, der blev grundlagt i 1975 af Sadolin & Holmblad, der i dag ejes af Akzo Nobel.

Kæden består af 67 butikker (2008) over hele landet.

Eksterne henvisninger
 Sadolin Farvelands hjemmeside 

Farvehandlerkæder i Danmark
Etableret i 1975
Punt (amerikansk fodbold)

Et punt er, indenfor amerikansk fodbold, et spark hvor holdets punter sender den ovale bold så langt ned af banen som muligt, med det formål at give modstanderholdet en så dårlig udgangsposition som muligt forud for deres angrebsserie.

Et punt finder i langt de fleste tilfælde sted på det angribende holds 4. down, hvor holdet ikke tør risikere ikke at få en ny 1. down, og dermed tabe bolden i en dårlig position. Puntet er en ideel måde at give det andet hold en dårlig udgangsposition.

Amerikansk fodbold
Dyrup (flertydig)

Dyrup har flere betydninger:

 Dyrup – dansk producent af træbeskyttelse og maling
 Dyrup (by) – en forstad til Odense
Safety (scoring)

En safety er, indenfor amerikansk fodbold en scoring der indtræffer, når det lykkes det forsvarende hold at presse det angribende tilbage i deres egen endzone. Scoringen giver det forsvarende hold to point samt efterfølgende besiddelse af bolden.

En safety er en relativ sjælden scoring, og indtræffer kun i meget få kampe. En saftey har som udgangspunkt intet at gøre med spillerpositionen safety, omend safety-spilleren, som en del af det forsvarende hold, godt kan score en safety.

Amerikansk fodbold
Dyrup

Dyrup A/S, undertiden også markedsført som Dyrup, er en dansk industrivirksomhed, der fremstiller maling og træbeskyttelse. Virksomheden blev grundlagt som S. Dyrup & Co A/S i 1928 af Sigurd Dyrup samt Axel Monberg og Ejnar Thorsen, som grundlagde Monberg & Thorsen, det senere MT Højgaard. Dyrup blev i 2012 købt af amerikanske PPG Industries og er i dag en del af verdens største coatingvirksomhed.

Dyrup har på flere fronter været pionerer indenfor den danske farvebranche. I 1930'erne fremstillede Dyrup en særlig rusthindrende maling til Lillebæltsbroen og Storstrømsbroen, kaldet "Stålhud", og i 1950'erne lanceredes den første plastikmaling på det danske marked. I 1990 gik Dyrup atter foran ved at lancere den første danske maling, som var helt fri for organiske opløsningsmidler. 1990'erne bød i øvrigt på en lang række opkøb i udlandet, bl.a. overtog Dyrup farve- og lakproducenter i Frankrig, Belgien og Spanien, mens industrimalingsdivisionen blev frasolgt i 1991. I 2001 blev det nuværende logo indført, og i 2004 modtog virksomheden Københavns Amts Miljøpris. 

Virksomheden kendes også som producent af træbeskyttelse, der bl.a. markedsføres under navnene GORI og Bondex. 

Dyrups skandinaviske kontor og fabrik er beliggende i Søborg. Hovedbygningen på Gladsaxevej 300, Gladsaxe er tegnet 1940 af Hans Hansen.

Eksterne henvisninger

Kilder 

Malingproducenter i Danmark
Etableret i 1928
Søborg
Gladsaxe
Leverandører til Det Kongelige Danske Hof
Safety (spiller)

En safety er, indenfor amerikansk fodbold, en spiller på det forsvarende hold. Safetyen er typisk den bagerst placerede spiller på holdet, der udgør en form for sikkerhedsgardering for de øvrige forsvarsspillere (heraf navnet). Der er normalt to safetys på banen af gangen, og de betegnes som henholdsvis strong safety og free safety.

Safetyens opgave er primært at dække op for det angribende holds wide receivere. Når quarterbacken sender et kast dybt ned af banen er safetyen ofte den spiller der skal forhindre at kastet når frem til receiveren.

En safety har som udgangspunkt intet at gøre med en safety-scoring, omend safety-spilleren, som en del af det forsvarende hold, godt kan score en safety.

Berømte safetys 
  Troy Polamalu 
  Sean Taylor
  Ed Reed 
  Adrian Wilson

Positioner i amerikansk fodbold
NOPA

NOPA A/S, egentlig Nordisk Parfumerivarefabrik, er en dansk virksomhed, der producerer rengøringsmidler, vaskemidler samt personlig pleje. 

Virksomheden blev grundlagt i Randers i 1964 af Niels Thostrup, og havde i mange år såvel hovedsæde som produktionsfaciiliteter på Mariagervej, men er siden flyttet til Hobro. NOPA specialiserer sig i produktion af såkaldte private labels og er markedsledende på dette felt i Norden. Blandt kunderne er Dansk Supermarked. NOPA markedsfører dog også enkelte produkter under eget navn. 

Aktiemajoriteteten i virksomheden ejes i dag af Finn Thostrup, der er søn af Niels Thostrup. 
Bestyrelsen består af: Steen Bødtker (formand), Finn Thostrup og Anders Thostrup.

Eksterne henvisninger 
 NOPAs hjemmeside 

Etableret i 1964
Kemivirksomheder i Danmark
Virksomheder i Randers
Virksomheder i Hobro
Kosmetikvirksomheder i Danmark
Safety

Safety har flere betydninger:

 Safety (spiller) – En spillerposition i amerikansk fodbold.
 Safety (scoring) – En defensiv scoring i amerikansk fodbold.
Nysumbanen

Nysumbanen er en dansk racerbane beliggende mellem Nysum (ved Ravnkilde) og Vebbestrup i Himmerland, ca. 12 km. nord for Hobro.

Banen, der drives af Motorsport Nordjylland, er udbygget flere gange og er 856 meter lang. Den har bl.a. været anvendt til Zulu Djævleræs og 5. Gear

Bygninger, konstruktioner og anlæg i Rebild Kommune
Motorsportsanlæg i Danmark
Lydhimmel

Lydhimmel er en slags baldakin over prædikestolen. Typisk er den udført i træ og i stil med selve stolen. Til tider kan den være en sammenbygget del af stolens konstruktion, men oftest ser man den som et selvstændigt element ophængt i kirkens vægge og loft. 

Kirkeligt interiør
Kristina Nya Glaffey

Kristina Nya Glaffey (født 1979 i Frederiksværk) er en dansk forfatter, færdiguddannet fra Forfatterskolen 2005. Hun er medredaktør på tidsskriftet Banana Split.

Udgivelser 
 Padder og Krybdyr, Gyldendal, 2012
 Lykkejægere, Gyldendal, 2008 (Kortprosa)
 Mor og busser
 Mor og busser skal skilles

Eksterne henvisninger 
 Senturas introduktion til forfatterskabet 
 Interview i Information
 Interview i Jyllands-Posten 
 Anmeldelse på Litteratur.nu

Novelleforfattere fra Danmark
Personer fra Frederiksværk
Dansksprogede forfattere fra Danmark
Kvindelige forfattere i det 21. århundrede